Pressemelding  
Tjuvholmen, 5. mars 2015

**Verdensberømt fotokunst i P-huset på Tjuvholmen**

**Suksessutstillinger i Gøteborg og Stockholm. Verdensberømte fotografer som Terry O’Neill, Albert Watson og Mary McCartney. I helgen viser The Photo Gallery frem fotokunst i THE THIEFs parkeringskjeller på Tjuvholmen.**

- THE THIEF har allerede revolusjonert hotellkunsten gjennom sin utsmykning fra toppetasje til kjeller. Nå går vi enda dypere til verks, og åpner garasjedørene i P-huset for nye stjerneskudd og verdensberømte fotografer, sier kommunikasjonssjef Siri Løining Kolderup.

The Photo Gallery er et pop-up-galleri for fotokunst, og har tidligere arrangert suksessutstillinger i Gøteborg og Stockholm. I helgen vil galleriet stille ut over 100 verk signert talenter og verdensberømte fotografer som Terry O’Neill, Albert Watson, Mary McCartney, Rodeny Smith og Lennart Nilsson.

I forbindelse med helgens utstilling kommer Terry O’Neill til Oslo. O’Neills karriere som fotograf tok av på 1960-tallet, og er kjent for sine ikoniske fotografier av blant andre sin tidligere kone og Oscar-vinner Fay Dunaway, Brigitte Bardot, Elton John og Frank Sinatra.

- Jeg har stilt ut på mange flotte gallerier i byer verden over, men aldri tidligere i en hotellgarasje. Lokalet gir en tøff ramme til fotografiene, som jeg håper publikum vil like, sier O’Neill.

Salgsutstillingen er åpen fredag 6. mars (kl. 09.00 – 19.00), lørdag 7. mars (kl. 10.00 – 18.00) og søndag 8. mars (kl. 10.00 – 18.00), og finner sted i Tjuvholmen P-hus, parkeringsanlegget under THE THIEF.

**For ytterligere informasjon,** intervjuforespørsler eller bilder, vennligst kontakt Maren Lindeberg på [maren@patrikssonpr.com](mailto:maren@patrikssonpr.com) eller 0047 22 42 54 00

[www.thephotogallery.se](http://www.thephotogallery.se/)